שיחה:אל-הורות

message: לא ברור לי מי המציא את המושג "אלהורות", אך הוא נראה לי המצאה פרטית, שאיש טרם שמע עליה. חיפוש אלהורות בגוגל נותן תוצאה אחת בלבד (קישור לפורום בתפוז) עם המלצה לנסות "הורות".  דוד שי - שיחה 07:46, 1 באוקטובר 2010 (IST)
replies: text: המושג ידוע אך המילה אליה התכוונת כנראה נראית גם לי כהמצאה לא רעה הבעייה שאין במילה רמז לעניין האי-בחירה, וגם עקרים נכללים ב"אלהורות". יש גם את "פלוס אפס", "בלי\ללא ילדים מתוך בחירה" (שם הערך המקביל בצרפתית). --Jys - שיחה 08:46, 1 באוקטובר 2010 (IST)
* המושג "אלהורות" הומצא לפני מספר חודשים בפורום "נשים שלא רוצות ילדים" של תפוז, המהווה קהילה ערה של נשים וגברים שלא רוצים להפוך להורים, מתבלטים בנושא, ואף הורים החווים לחץ כבד להבאת ילדים נוספים. המושג הוא אכן חדש, ולראיה, שם הפורום עצמו עדיין לא שונה, אך אני מניחה שהוא ישונה לאחר שהמושג "אלהורות" יוודע בציבור. 
לעניין בחירת השם נערכו דיונים רבים, והמושג "אלהורות" הוא זה שהתקבל בסופו של דבר. ראו http://www.tapuz.co.il/Forums2008/ViewMsg.aspx?ForumId=1105&MessageId=142770926
אתר "נשים שלא רוצות ילדים" בתפוז הוא האתר האלהורי הפופולרי ביותר בישראל. פרט לו קיימת קבוצה בפייסבוק ובאתר קפה דה-מרקר, אך בהן מתבצעת פעילות מעטה ביותר. אני מבקשת להחזיר לערך את הקישור לפורום, שכן "נשים שלא רוצות ילדים" הוא האתר המרכזי בישראל לאלהורות, והוא פותח אשנב להיבטים רבים של הנושא. יש לציין שאלהורים בישראל חווים לחץ כבד במיוחד, בשל המצב הפוליטי, ההיסטוריה היהודית, והנטיה הישראלית לדחיפת אף. לכן, אתרים אלהוריים מהמערב לא יציגו תמונה מספקת עבור המצב בישראל. 
יש לציין שכתיבת הערך היא בתחילתה בלבד, והוא יורחב בהמשך. 
כל טוב, 
סתוונית היורה מהפורום.

text: ויקיפדיה אינה נוהגת לקשר לפורומים. באשר ללחץ המופעל על האלהורים: אתם לא ילדים קטנים, והולדת ילד איננה צעד שראוי לעשותו תחת לחץ. ילדים, עוד יותר מאשר חומוס, עושים באהבה או לא עושים בכלל. הנה, בפעם הבאה שלוחצים עליך ללדת תגידי: "דוד שי אישר לי לא ללדת". דוד שי - שיחה 15:51, 1 באוקטובר 2010 (IST)
שלום רב
לא ברור לי מה הבעייה להכניס לערך זה קישור לפורום, אבל במידה וזה קשור לכך שתוכנו משתנה, רציתי להפנות את תשומת לבך לעמוד "שאלות נפוצות", אחד מעמודי התוכן הקבועים של הפורום:
http://www.tapuz.co.il/Forums2008/FAQ/Default.aspx?ForumId=1105
עמוד זה ממויין לפי הנושאים העיקריים שעלו בפורום לאורך שנות פעולתו (כגון - התמודדות עם הסביבה, מתי לספר לבן זוג חדש, מה אומרים להורים, איך מוצאים בן זוג, מה עושים כשבן הזוג רוצה ילדים, וכו), וכל תת-קטגוריה מפנה למבחר דיונים שהתקיימו בפורום באותו נושא. כך שלדעתי מדובר במאגר האינטרנטי המקיף ביותר בעברית ובישראל בנושא אלהורות.

message: לסתוונית היורה מהפורום, שלום. אם מטרת הערך הזה הוא להוות קישור נאה לפורום, אז אולי כדאי שנסגור את הבסטה. אם מטרת הערך הוא להעשיר את ציבור הקוראים וללמדם על אודות האלהורות - את יותר ממוזמנת להרחיב אותו במידע מתוך הפורום (כגון - התמודדות עם הסביבה, מתי לספר לבן זוג חדש, מה אומרים להורים, איך מוצאים בן זוג, מה עושים כשבן הזוג רוצה ילדים, וכו) והוסיף למידע הזה קישורים חיצוניים מהם הוא נלקח והובא לפורום. אין מניעה אגב להרחיב מתוך הערך באנגלית ומקורותיו החיצוניים. זה, כמובן, מתוך הנחה שמטרת הערך היא ללמד את הקורא ולא רק להפנות אותו לפורום בתפוז. אנדר-ויק •  07:48, 2 באוקטובר 2010 (IST)
thread_title: מטרתו של הערך

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://reshet.ynet.co.il/Shows/Lihiot_tov/videomarklist,178829/
** In אלהורות on 2013-05-17 00:15:24, 404 Not Found
** In אלהורות on 2013-05-20 00:11:12, 404 Not Found
** In אלהורות on 2013-05-27 00:25:11, 404 Not Found
--Matanyabot - שיחה 03:25, 27 במאי 2013 (IDT)
thread_title:  קישור שבור 

message: מדובר במושג שולי, הנותן אלפים בודדים של תוצאות בגוגל. בנוסף, הערך נטול סימוכין ואינו כולל מעבר לתיאור המושג ורשימת-מכולת של סיבות לאלהורות, ללא התייחסות להשלכות. הערך ראוי למחיקה, על אחת כמה וכמה במצבו הנוכחי. אילן שמעוני - שיחה 13:20, 9 במאי 2018 (IDT)
replies: text: לא ברור לי איך ולמה הערך הזה עדיין קיים. וידרסקייווקר - שיחה 14:05, 9 במאי 2018 (IDT)
replies: text: :למושג בשפה האנגלית יש עשרות אלפי תוצאות. יתכן ויש מקום לשנות את שם הערך. אבל לערך שיש לו לא מעט מקורות + לא מעט ערכים מקבילים בויקיפדיות זרות - בדרך כלל יש חשיבות אנציקלופדית, גם אם הערך עצמו טעון שיפור, או שינוי שם. יוניון ג'ק - שיחה 18:55, 9 במאי 2018 (IDT)
replies: text: ::קיים ב-19 ויקיפדיות, אולי השם לא מוצלח אך לדעתי יש חשיבות לנושא המדובר. Yossi Kimchi - שיחה 19:37, 9 במאי 2018 (IDT)
replies: text: :::מסכים עם . BAswim - שיחה 20:22, 9 במאי 2018 (IDT)
replies: text: ::::אולי עדיף השם "רצון שלא להוליד". נרו יאיר • שיחה • כ"ד באייר ה'תשע"ח • 20:59, 9 במאי 2018 (IDT)
replies: text: :::::בוא לא נערב שמחה עם שמחה. דיון זה נועד להבהרת חשיבות אנציקלופדית. בוא נמתין עד למיצוי ולסיום דיון זה, ורק לאחר מכן נחליט על שם חדש, בפסקה נפרדת. יוניון ג'ק - שיחה 21:10, 9 במאי 2018 (IDT)
replies: text: ::::::לא יימחק, אפשר לעבור לשלב הבא. נרו יאיר • שיחה • כ"ד באייר ה'תשע"ח • 21:17, 9 במאי 2018 (IDT)
replies: text: :::::::לתופעה הזו בוודאי שיש חשיבות, כפי שיעידו תוצאות החיפוש בגוגל (באנגלית) ומספר הוויקיפדיות הזרות שיש בהן ערך על הנושא. שם הערך זה נושא לדיון נפרד. אני דווקא מכיר את התופעה בשם הזה וחושב שהוא מוצלח. Lostam - שיחה 14:49, 10 במאי 2018 (IDT)
להשאיר את הערך כי הנושא חשוב,  אך לשנות את השם לשם ידוע ומקובל--Midrashah - שיחה 12:36, 12 במאי 2018 (IDT)

text: עוד תבנית חשיבות מיותרת לחלוטין. את השם אין צורך לשנות כי זה השם הנהוג (מקסימום אפשר לשקול לשנות לאל-הורות). דוג'רית - שיחה 20:03, 12 במאי 2018 (IDT)
replies: text: :גם אני מכיר את המושג בשם זה והוא מתאר תופעה נפוצה בחברה האנושית, גם אם המונח העברי לא שגור עדיין. Uziel302 - שיחה 20:46, 12 במאי 2018 (IDT)
replies: text: ::התופעה לא נפוצה ביותר, אך מספיק נפוצה להצדיק ערך. ‏DGtal‏ - שיחה 01:18, 13 במאי 2018 (IDT)

text: תופעה מציאותית קיימת (גם אם לא בשם זה). אגב, , טיעון X ויקיפדיות הוא הבהרת חשיבות? • דגש חזק (מלפנים בקרה וייעוץ) • שיחה • כ"ח באייר ה'תשע"ח - מג' למט-מונים • 04:41, 13 במאי 2018 (IDT)
replies: text: :לא כנימוק יחיד, אבל זה בהחלט נתון שניתן להשתמש בו כחיזוק לחשיבות, לצד טיעונים נוספים. Lostam - שיחה 08:02, 13 במאי 2018 (IDT)
replies: text: ::אינני בעל זכות הצבעה, אבל באופן אישי הובהרה לי החשיבות מהנימוקים שהועלו כאן. לגבי השם אני מציע לשנות ל-"אי הורות מבחירה" ולהוסיף את הביטוי "אלהורות" ככינוי נפוץ בפסקת הפתיחה. וידרסקייווקר - שיחה 12:31, 13 במאי 2018 (IDT)
זה נושא מוכר מזה עשרות שנים, זה נושא נחקר - בתחומים שונים ביניהם פסיכולוגיה, סוציולוגיה וגאוגרפיה, זה נושא שיש עליו ספרים ומאמרים, בישראל המוכר הוא ספרה של אורנה דונת. זה שיש ויקיפדים שלא מכירים מונח או תחום זו סיבה מצוינת שיהיה ערך, לא סיבה למחוק את הערך. יש הכותבים "אל-הורות", אז אפשר לדון בכתיבת השם. ‏TMagen‏ • שיחה • מיזם ויקי נשים 21:25, 13 במאי 2018 (IDT)

text: תופעה מוכרת ומדוברת. זה השם המקובל - אין שום סיבה ואין שום רשות לויקיפדיה להמציא שם חדש לתופעה קיימת רק כי שם מסוים לא נראה למישהו. • צִבְיָה • שיחה • כ"ט באייר ה'תשע"ח 16:15, 14 במאי 2018 (IDT)
replies: text: :הערת אגב - בניגוד לדברי משתמש:אילן שמעוני בפתיחת הדיון כאילו המושג "נותן אלפים בודדים של תוצאות בגוגל", המושג נותן 55 תוצאות בגוגל (וזה כולל "הודעה מגן תות" שנלכדה בזכות הקטע "ניצן אגרנט (אמא של אלה) ורות שבח גטריידה (אמא של נעמה)" - למוצא "אלהורות" יוענקו סוגריים מוזהבים). אילן יכול אולי לטעון שדבריו עדיין נכונים (אחרי הכל, יש 0.055 אלפי תוצאות), אבל בפרשנות המקובלת 55 לא נחשב ל"אלפים".קיפודנחש - שיחה 22:34, 14 במאי 2018 (IDT)
replies: text: ::אני מקבלת מעל 6000 תוצאות לאלהורות, ולאל-הורות כמעט 4000. אז זה נראה לי כאלפים... ‏TMagen‏ • שיחה • מיזם ויקי נשים 23:11, 14 במאי 2018 (IDT)
thread_title: חשיבות?

message: בהמשך לדיון קודם שנערך בדף זה בנוגע לשם הערך, פניתי לאקדמיה ללשון לבירור עמדתם בנושא, להלן תשובתם כלשונה:
שלום רב,
במונחי דמוגרפיה של האקדמיה נקבע כנגד המונח childlessness המונח ערירות. המונח voluntary childlessness
כשלעצמו לא הובא לדיון באקדמיה ולכן אין לנו חלופה עברית מן המוכן.
לפי הקביעה הקודמת מתבקש לקבוע לו משהו מעין "ערירות מבחירה" או "ערירות מרצון".
עם זאת אין מניעה מן השימוש בצירוף 'אל־הורות'. אומנם בהקשר של רפואה הרכיב "אל־" עשוי לשמש לציון הפרעה או חוסר תפקוד של מערכת, אך יש הקשרים שבהם הוא מציין רכיב שלילה ללא "שיפוטיות" כגון בצירוף 'אל־חזור'.
שתי הערות נוספות
א. בצירוף 'אל־הורות' אין ביטוי ל"וולונטריות" של היעדר ילדים, ואם רוצים לדייק צריך לקבוע משהו מעין "אל-הורות מרצון" או "אל-הורות מבחירה".
ב. מומלץ בכל לשון של המלצה לכתוב את הצירוף הזה בשתי תיבות ומקף ביניהן "אל־הורות" ולא במילה אחת.
בברכה,
רונית גדיש
המזכירות המדעית, האקדמיה ללשון העברית
וידרסקייווקר - שיחה 16:29, 21 במאי 2018 (IDT)
replies: text: לאור התשובה שהבאתי, אני מציע לשנות את שם הערך ל-"ערירות מבחירה". וידרסקייווקר - שיחה 16:31, 21 במאי 2018 (IDT)
replies: text: :נגד. באקדמיה ובהתארגנויות של מי שזו האידאולוגיה שלהם השם כבר נקבע. ‏TMagen‏ • שיחה • מיזם ויקי נשים 18:41, 21 במאי 2018 (IDT)
replies: text: ::לגבי אידאולוגיות קטונתי, אבל התשובה שהבאתי היא מהאקדמיה, קראת אותה? וידרסקייווקר - שיחה 10:45, 22 במאי 2018 (IDT)
replies: text: :::לא האקדמיה ללשון, שמה שקיבלת ממנה היא דעה אחת, ולא קביעה... אלא ה-אקדמיה (אוניברסיטות, וזה). ‏TMagen‏ • שיחה • מיזם ויקי נשים 11:04, 22 במאי 2018 (IDT)
replies: text: ::::לא הבנתי, יש אקדמיה אחרת, שכשמוסיפים את האות ה"א לפניה היא הופכת לבעלת סמכות גבוהה יותר בנוגע ללשון העברית מזו של האקדמיה ללשון העברית? אני ממליץ בכל זאת שכן תקראי את התשובה של האקדמיה ללשון העברית, גם מפני שאת האקדמיה עם האות ה"א לפני השם אני פחות מכיר, אבל בעיקר משום שלאחר שתקראי את התשובה תגלי שמסתתרת בה יותר מדעה אחת. וידרסקייווקר - שיחה 12:20, 22 במאי 2018 (IDT)

text: אני מתה על היומרה של האקדמיה ללשון לקבוע מושגים אלטרנטיביים למושגים קיימים. האקדמיה גם קבעה מילים חלופיות לאינספור מושגים אחרים (כמו "מרשתת"), אבל כל עוד הם לא נכנסו לשיח של דוברי העברית אנחנו לא משתמשים בהם כשם הערך, אלא לכל היותר מציינים בפתיח את החלופה העברית.

text: במקרה הזה אין בכלל ספק - עם כל הכבוד לדעת האקדמיה, לא קיימת החלטה בנושא ובטח שבמקרה הזה אין שום סיבה להסתמך על עמדה לא מחייבת כשכבר קיימת חלופה שמשמשת את הציבור ואת המחקר בתחום, וודאי כשחוות הדעת עצמה מציינת שהביטוי הרווח אפשרי.

text: ו"ערירות מרצון" זה שם נוראי. נראה שאחת הדרישות להתקבל לאקדמיה זה חוסר דמיון מוחלט. שיהיו בריאים. • צִבְיָה • שיחה • ח' בסיוון ה'תשע"ח 15:27, 22 במאי 2018 (IDT)
replies: text: :כל הכבוד על הפניה לאקדמיה ללשון! מסכים עם ציפי וצביה. אבנר - שיחה 21:17, 22 במאי 2018 (IDT)
replies: text: ::האקדמיה ללשון היא גוף אנרכוניסטי ומיותר שחלק ניכר מהחלטותיה לא זוכה ליישום בציבור (למעט אצל אבשלום קור). אן סיבה להעדיף מילה שאיננה בשימוש על פני חלופה שיש לה אחיזה רחבה בציבור. עעשיו רק נשאר להחליט מהי אותה חלופה מקובלת. Eladti - שיחה 21:27, 22 במאי 2018 (IDT)
replies: text: :::את ההגדרה הזו אני מקבל לגבי רוב מה שאנו מכנים "אקדמיה". עדיין, כאוהב השפה העברית אני לא מכיר גוף אחר המוסמך יותר לייעץ בנושא וכאוהב ויקיפדיה אני חושב שיש למיזם תפקיד חשוב בחידוש השפה. לכן, כאשר ויקיפדיה מאמצת מילה חדשה אני חושב שכדאי להתחשב בהמלצות האקדמיה. באופן אישי אני לא רואה מה הבעיה עם "ערירות מבחירה", אבל גם אם "אלהורות" היא הבחירה המועדפת אני חושב שעדיף להוסיף את המקף ולכתוב "אל-הורות" מהטעמים שהוסברו בתגובת האקדמיה. וידרסקייווקר - שיחה 09:32, 23 במאי 2018 (IDT)
replies: text: ::::עם המקף אני מאוד מסכימה. זהו גם האופן שזה נכתב כיום בקבוצות ובפרסומים (כמו בספרה של אורנה דונת). ‏TMagen‏ • שיחה • מיזם ויקי נשים 09:34, 23 במאי 2018 (IDT)
replies: text: :::::המושג המקובל, המוכר והנהוג בעברית הוא אלהורות\אל-הורות. כשתהיה לאקדמיה ללשון חלופה רשמית, נוכל לציין אותה בסוגריים בפתיח. דוג'רית - שיחה 12:26, 23 במאי 2018 (IDT)
replies: text: ::::::אני חושב שהגענו להסכמה על "אל-הורות", יש מתנגדים? וידרסקייווקר - שיחה 09:13, 24 במאי 2018 (IDT)
replies: text: :::::::העברתי והסרתי את התבנית. וידרסקייווקר - שיחה 16:00, 24 במאי 2018 (IDT)
thread_title: שם הערך

message: היי,
אנחנו שני סטודנטים לפסיכולוגיה, סוציולוגיה ואנתרופולוגיה בסיום התואר הראשון שלהם. באחד הקורסים במגדר התבקשנו לבחור ערך בויקיפדיה שנראה לנו מספיק חשוב כדי להשקיע בהרחבתו ובחרנו בערך זה של 'אל-הורות'. לדעתנו, בשל הסטיגמה הרבה בנושא ופריצתו בשנים האחרונות לתודעה הישראלית ובכלל, יש הרבה משמעות בערך מורחב ומנומק בנושא בויקיפדיה.
השקענו חודש שלם בכתיבת ערך רחב יותר - שכולל הסברים מנומקים על סיבות אישיות, פסיכולוגיות, חברתיות-תרבותיות, אקולוגיות, רפואיות ופילוסופיות, על איך הבחירה באי הבאת ילדים לעולם נתפסה בקרב הפמיניזם לאורך השנים, על התעוררות הנושא בעולם ועל המצב הייחודי בישראל. השקענו במציאת מאמרים בנושא, בסימוכין ובניסוחים ואנחנו באמת בטוחים שמגיע לערך הזה להיות רחב ומנומק יותר ממה שהוא כיום.
משום מה העורך המקורי (כנראה) של הערך הזה "גילגמש" החליט למחוק לנו את העריכה שלנו. בשל העובדה כי אנו חדשים בויקיפדיה ערכנו מחדש ללא הבנה כי זה אסור ואז 'זכינו' לתגובה מזלזלת מצד אותו גילגמש.
נשמח לדעתכם ולהשראה מחודשת לעורך את הערך החשוב הזה.
תודה,
נעם וערן
replies: text: אני סבור שעקרונית התוספת ראויה, אבל יש בה בעיות:

text: * הסעיף "אישי" והסעיף "כלכלי" זהים בתוכנם, ולכן הסעיף "אישי" מיותר.

text: * הסעיף "ובישראל" אינו רלוונטי לפרק "סיבות שונות לאלהורות", אבל הוא יכול להיות פרק נפרד בסוף הערך.

text: * חלק מטיעונים שהובאו בסעיפים "פסיכולוגי" ו"תרבותי" מקומם תחת סעיפים אחרים שנותרו בערך, למשל "סביבה אלימה".

text: , גם תגובתך נחוצה. דוד שי - שיחה 16:14, 11 בספטמבר 2021 (IDT)
replies: text: :יש להקפיד על נהלים. אני עושה את זה בהתמדה מזה כמעט עשרים שנה. הערך לא יכול להיראות כמו מאמר אקדמי. הבהרתי בצורה חד משמעית שמלחמת עריכה תגרור חסימה, כמקובל. זה שפלוני עושה קורס לא נותן לו רשות לנהוג בערך כמו שהוא רוצה. יש כללים. יש נהלים. יש להקפיד עליהם. באשר לדיון על עריכה ספציפית - אין כל כך מה לדון כי הניסוח לא מתאים. ערך אנציקלופדי הוא לא מאמר אקדמי. לא דנים פה בעמדות של חוקרים כמו שעושים את זה במאמר אקדמי. לא כותבים ומציגים את המידע כמו במאמר אקדמי. יש כללים ברורים לכתיבה של ערך אנציקלופדי. התוספת חייבת לעמוד בהם. לא משנה אם זה נעשה כחלק מקורס כלשהו או לא. לא משנה גם אם יש סטיגמה או אין סטיגמה. אנחנו מחויבים לנקודת מבט נייטרלית. הערך לא יכול להציג דבר מה באור חיובי. גם זאת הפרה חמורה מאוד של הכללים שלנו. אם התוספת תכתב בהתאם למקובל אצלנו אין לי בעיה עם זה כמובן. כל זה בכפוף לנהלים ולמקובל אצלנו. אמשיך לעקוב אחרי הערך. אני כועס על זה שפלוני מגיע לפה וחושב שאם יש לו מטלת קורס הוא יכול לעשות מה שהוא רוצה. גיבשלנו לעצמנו נהלים מסוימים במשך שנים רבות ויש להקפיד עליהם. גילגמש • שיחה 16:41, 11 בספטמבר 2021 (IDT)
replies: text: ::על אף שגילגמש צודק - חבל שהתרומה אותה מנסים שני הסטודנטים להוסיף תאבד. , אנא הצב את תוספותיך בדף הטיוטה שלך על מנת שנוכל להעיר ולהאיר במסודר. (שי • מנשמע?) מה, אין?  16:47, 11 בספטמבר 2021 (IDT)
replies: text: :::הם פתחו ארגז חול במרחב המשתמש. כל מה שקרה מדגיש את הצורך לחייב את הסטודנטים לעבוד בטיוטה. מרצים זורקים הנחיות בלי להבין את כללי העריכה בוויקיפדיה וזה יוצר בעיות. גילגמש • שיחה 16:54, 11 בספטמבר 2021 (IDT)
replies: text: ::::אתייג את . (שי • מנשמע?) מה, אין?  16:56, 11 בספטמבר 2021 (IDT)

text: ::אני מסכים איתך, אבל בוא ננסה להרגיע את הרוחות. שני הסטודנטים עמלו חודש על הרחבת הערך ואתה ביטלת להם את הכל ואמרת שזה לא עומד בנהלים של ויקיפדיה.. שזה לא אומר הרבה למשתמשים חדשים. וכמובן שגם הם היו לא בסדר שהם שיחזרו את הביטול שלך.  הסטודנטים האלו באים עם כוונות טובות, ועם קצת הסברה ניתן לעזור להם להפוך את העריכה שלהם לתקינה לפי הנהלים.. להבא אולי כדאי יותר להסביר איפה ומה הם עשו לא נכון כדי שיוכלו לשפר את העריכה מאשר למחוק את עבודתם. (אפילו הייתי מוסיף יותר קישורים לדפי ההסברים כיצד לכתוב ערך תקין בתבניות האזהרה) אלון סול - שיחה 16:58, 11 בספטמבר 2021 (IDT)

text: כל הבעיות שציינת גלגמש הם דברי עריכה שהתכוונו לשנות כשנסיים לערוך את הערך. היינו במהלך עבודה כשהחלטת למחוק לנו את הכל.

text: נכתוב ערך חדש בדף טיוטה ואז נשלח לפה שאחרים ישפטו.

text: מסכימה מאוד עם אלון לגבי ההתנהלות מול שני סטודנטים שבסך הכל רוצים להעשיר את הידע ולא צריך לנהוג בנו בזלזול ובהסתכלות מטה ולמחוק את כל מה שעמלנו עליו בלי שום הסבר ומלווה באיומי חסימה. לתשומת לבך גילגמש. נעם אהרון - שיחה 17:11, 11 בספטמבר 2021 (IDT)
replies: text: :כשגילגמש למד פרקי אבות הוא דילג על "לא הקפדן מלמד", אף שכוונותיו טובות.

text: :החזרתי לערך קטעים אחדים מתוך התוספת שלכם. מההבדלים בין גרסתי לגרסתכם תוכלו ללמוד איך להמשיך במשימה זו בעצמכם. דוד שי - שיחה 18:02, 11 בספטמבר 2021 (IDT)
replies: text: ::אני עוקב אחרי דף השיחה. אמרתי כל מה שהיה לי לומר. אמשיך לעקוב אחרי הערך. הנהלים יקוימו. גילגמש • שיחה 18:05, 11 בספטמבר 2021 (IDT)
replies: text: ::: כל הכבוד על התוספת המבורכת וברוכים הבאים לויקיפדיה. אשמח ללוות אתכם בצעדים הראשונים.. קראתי חלקים מהתוספות שלכם והן מענינות וחשובות ובהחלט ראויות להיות בויקיפדיה. דף השיחה שלי והמייל שלי פתוחים בפניכם ואתם מוזמנים לעשות בהם שימוש. בהצלחה רבה ותודה על הזמן שהשקעתם. Asaf M - שיחה 18:40, 11 בספטמבר 2021 (IDT)
replies: text: ::::לא ראיתי בשום מקום שכתיבה אנציקלופדית איננה כתיבה אקדמית. זה אינו מופיע במה ויקיפדיה איננה. בדיון זה יש רוב מוחלט לגרסה של נעם וערן, ומשתמש יחיד ממשיך לטעון שהתוספת איננה מתקבלת. אין לי התנגדות שהעריכה תימשך בטיוטה, אבל כל מה שנכתב - צריך להיות בערך, בפיקוח של דוד שי. תייגתי את , לא כדי שיביע את עמדתו אלא על מנת שיראה בעיניים שלו את מה שנטען כאן: "כתיבה אנציקלופדית איננה כתיבה אקדמית", אחרי שכבר נטען בערך שכתבתי - שאין משמעות לרוב בדף שיחה. דוריאן • DGW – Talk‏ 04:09, 27 בספטמבר 2021 (IDT)
thread_title:  עריכת הערך אל-הורות 

message: קטגוריה:ערכים שיש לתקן בהם קישורים חיצונייםשלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://www.taylorfrancis.com/chapters/edit/10.4324/9781315631134-12/sacralization-stealth-religious-consequences-low-fertility-europe-eric-kaufmann נמצא כקישור שבור. מומלץ להוסיף https://web.archive.org/web/20211117112924/https://www.taylorfrancis.com/chapters/edit/10.4324/9781315631134-12/sacralization-stealth-religious-consequences-low-fertility-europe-eric-kaufmann לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 11:49, 18 בינואר 2023 (IST)
thread_title:  נמצאו קישורים חיצוניים שצריכים תיקון (ינואר 2023) 

message: השם אל-הורות הוא שם מזעזע. מקורו כנראה בגישה כי כל אישה חייבת להיות אינקובטור. המוגש אל-הורות הוא מוגש פוגעני, מעליב ומשפיל 2A00:A041:3C28:2500:51E4:46DB:1096:E2F3 14:21, 21 ביוני 2023 (IDT)
thread_title:  משוב מ-21 ביוני 2023 

message: שלום. בתהליך הארכוב, החזיר הארכיון שגיאות לאחד או יותר מהאתרים ששלחתי לארכיון.
להלן קישורים שהחזירו שגיאה והשגיאה המתאימה.
* http://dx.doi.org/10.2307/2076891 עם שגיאה 
* http://dx.doi.org/10.1353/nsh.2006.0032 עם שגיאה 
בכל מקרה זו תהיה ההודעה היחידה לגבי קישורים אלו, ולא יעשה ניסיון נוסף לארכוב קישורים אלו.
בידידות.—InternetArchiveBot (דווח על באג) 03:26, 21 בספטמבר 2023 (IDT)
thread_title:  בעיה בקישורי ארכיון בערך (ספטמבר 2023)